घटना वाली रात क्या हुआ था, माँ?
वी वर लायर्स में इससे पहले
-मुझे बताइए। -मैंने तुम्हें बताया था।
बार-बार।
और हर बार तुम्हें दौरा पड़ जाता था।
तुम मुझे दर्द देने के लिए नहीं कह सकती।
क्या वह हाथीदाँत है?
हालाँकि, आप उन्हें संपत्ति की सूची में शामिल करना चाहेंगे।
आप अपनी वसीयत बदल रहे हैं?
नई परिस्थितियों के मद्देनज़र।
तुमने क्या किया, जॉनी?
सेब डेलगाडो, मैंने उसे लात मारी थी।
जब पता चला वह अस्पताल में है, तो मैंने माँ को फ़ोन किया, और उन्होंने ठीक कर दिया।
-उन्होंने उसे पैसे दिए? -हाँ।
पर बोमोंट के पास वीडियो है, और पैसे न दिए तो यह वायरल हो जाएगा।
मेरे पास गैट को देने के लिए कुछ अहम चीज़ है।
टिपर का छात्रवृत्ति कार्यक्रम।
अब तुम्हारा न्यूयॉर्क में एक इंटरव्यू है।
सुनो। तुम्हें कोशिश करनी होगी, गैट।
केडेन्स ठीक हो जाएगी।
मैं उसे तुम्हारे वाली गलतियाँ नहीं करने दूँगा।
माफ़ करना।
किसी को चोट आई है? आइलैंड पर, किसी को चोट लगी है?
मुझे डर लगता है, मिरेन।
मुझे नहीं लगता मेरी याददाश्त पर यकीन किया जा सकता है।
मुझे लगता है मैं पागल हो गई हूँ।
और न केवल…
सिर की चोट से पागलपन है, बल्कि भ्रम से भी पागलपन है।
शायद मेरी माँ सही कह रही हैं,
कि मैं खुद से झूठ बोल रही हूँ।
बस… पता नहीं कि सच क्या है।
हे भगवान, हकीकत को ज़्यादा आंका जाता है।
सोचा था कि तुम कुछ बता पाओगी कि कौन सी यादें सही या गलत हैं।
ज़रूर।
मेरे सामने समर सिक्सटीन की झलकियाँ आती हैं, जो मैं समझ नहीं पाती।
तुमने बोट में पेट्रोल भरा।
गर्मियों के आखिर में बीच पर बॉनफ़ायर में नानाजी।
और हम चारों लायर्स, एक साथ।
हम चारों।
जब गैट चला गया तो मुझे लगा कि शायद मैं उससे कभी नहीं मिल पाऊँगी।
पर वह लौट आया था, है न?
गैट हमेशा तुम्हारे लिए लौटकर आएगा, केडी।
अगली रात मैंने तुम दोनों को कडलडाउन में बात करते सुना।
बस करो।
केडी, तुम्हें उसे अकेला छोड़ देना चाहिए।
इससे बस…
चीज़ें और मुश्किल हो रही हैं।
कैसे?
मुझे उससे प्यार है।
-नहीं, मैं… -मैंने हमेशा उसे चाहा है।
मैं नहीं चाहती कि तुम दोनों में से किसी को भी चोट पहुँचे। बस।
देखो, गैट के लिए जोखिम लिया जा सकता है, ठीक है?
मेरी पूरी ज़िंदगी गोलियाँ,
सिरदर्द, और मेरी माँ और…
-अफ़सोस है। -वही एक चीज़ है…
मैं तुम्हारे लिए अफ़सोस नहीं जता सकती।
तुम सिंक्लेअर परिवार की पहली नातिन हो।
तुम्हारे पास पैसा है, डॉक्टर है, पढ़ाई-लिखाई है।
ऐसा नहीं कि तुम कैंसर से मर रही हो, तो…
तुम्हारे लिए कुछ भी मुमकिन है।
बॉनी, तुम सूरज की रोशनी रोक रही हो।
तुम लाल पड़ रही हो।
हैलो, बॉनी।
केडी, मुझे कोई भूत की कहानी सुनाओ।
मेरे पास कोई नई कहानी नहीं।
मिरेन से पूछो।
मज़ाक मत करो।
कल रात उसे सुनाने की कोशिश की, मैंने कहानी बिगाड़ दी।
मैं बहुत थक गई थी।
केडेन्स, तुम भी जानती हो कि इस टापू पर तुम ही मनोरंजन का एकमात्र स्रोत हो।
चलो भी!
ठीक है।
एक समय एक राजा था
जिसकी तीन खूबसूरत राजकुमारियाँ थीं।
कोई परियों की कहानी नहीं है।
एक डरावनी कहानी है।
वादा करती हूँ, सुनकर डर लगने लगेगा।
केडेन्स।
मैं शहर जा रहा हूँ।
मेरे साथ चलो।
सिर्फ़ मैं?
हाँ। चलते हैं।
बाद में मिलते हैं।
हैलो।
"सामग्री मार्था के विनयार्ड प्रवासियों के लिए है।"
जानता हूँ कि तुम दान-धर्म से दूर नहीं रह पाती।
लिकोरिस।
तुम्हें पसंद है, है न?
लेमन क्रीम पसंद है।
तो लेमन क्रीम दे दो।
हाँ, लेमन क्रीम ही तो है।
यह लीजिए।
-यह लो। -शुक्रिया।
शुक्रिया।
क्या हुआ?
डॉ. मोरिआर्टी, चिकित्सक
तो इसकी वजह यह है।
आप मुझे डॉक्टर के पास ले जाने के लिए लाए थे?
तुम न्यू इंग्लैंड के हर डॉक्टर से मिल चुकी हो।
मैं अंदर जाकर मोरिआर्टी से मिलकर आता हूँ।
पुराना दोस्त है।
मैं बस…
मैं तुमसे मिलूँगा…
यहाँ, यहाँ।
तुमसे किताबों की दुकान पर मिलूँगा।
माँ कहती हैं कि मुझे अकेला नहीं छोड़ना चाहिए।
जब से वह दौरा पड़ा है।
मैंने तुम्हारी माँ और उसकी बहनों के साथ गलती की।
मैंने उन्हें मौका गँवाने दिया,
नाकाबिल साथी चुनने दिया,
चाँदी के चम्मचों से गहरे गड्ढे खोदकर खुद को धकेलने दिया।
पर तुम्हारे साथ नहीं।
तुम सबसे बड़ी नातिन हो।
तुम एक नया मौका हो।
और तुम सही फ़ैसले ले सकती हो।
और उम्मीद है कि तुम वैसा ही करोगी।
समझी?
मैं हादसे के बाद के आघात से उबर नहीं सकती।
युद्ध के पूर्व सैनिकों को पीटीएसडी होता है।
तुममें हिम्मत नहीं है।
लेमन क्रीम।
तुम्हारी पसंदीदा।
एक ले लो।
एक बार एक राजा था जिसके आइलैंड पर कब्ज़ा था।
एक आग उगलने वाला ड्रैगन उसके गाँवों को जला रहा था।
समर सिक्सटीन
और ड्रैगन को मारने के लिए भेजा गया हर बहादुर योद्धा मारा गया।
राजा ने तर्क दिया कि जब सारे बख़्तरबंद योद्धा नाकाम हो गए,
तो हो सकता है कोई सुंदर युवती ड्रैगन का दिल पिघला पाए।
सौभाग्य से, उसकी तीन बेटियाँ थीं।
सबसे पहले, उसने सबसे शक्तिशाली बेटी को ड्रैगन का सामना करने भेजा।
वह खुशी-खुशी राज्य को बचाने के लिए चली गई।
उसके पंजों ने उसके टुकड़े-टुकड़े कर दिए।
तो उसने सबसे प्यारी बेटी को भेज दिया,
जो उसका प्यार पाना चाहती थी, दैत्य से रहम की भीख माँगने के लिए।
उसने उसे एक साँस में निगल लिया।
राजा ने अपनी सबसे बड़ी बेटी की ओर मुँह मोड़ा।
उसने उसका दुख देखा, और वह उसे खुश करना चाहती थी,
उसकी फसलों और गढ़ों को बचाने के लिए।
दैत्य ने उसे राख में बदल दिया।
अच्छा है। तुम्हें मेरी लाई नई ड्रेस मिल गई। पसंद आई?
मुझे और ड्रेस नहीं चाहिए।
बस चेहरे पर मुस्कुराहट चाहती थी।
हम लड़कों को लेकर दुख नहीं मनाते, केडेन्स।
यह दयनीय है। सिंक्लेअर्स पर तरस नहीं खाया जाता।
गैट चला गया है।
खुशमिज़ाज दिखने से पहले दो मिनट का शोक मना सकती हूँ?
या तुम उसके लिए खुश हो सकती हो।
नानाजी का आभारी होना चाहिए कि उन्होंने इतना अच्छा मौका दिया।
जबकि तुम सभी ने टिपर की गर्मियों की पसंदीदा परंपरा का अपमान किया।
नानाजी ने ही लेमन हंट को बर्बाद किया था,
उन सभी अजीबोगरीब इनामों से।
वह एक पूंजीवादी हैं।
उनका मानना है कि मुकाबले से सबसे बेहतरीन लोग ऊँचाइयों पर पहुँचते हैं।
इसलिए मैं चाहती हूँ कि तुम आज रात अच्छे से पेश आओ।
देखो, वह वसीयत बदल रहे हैं।
जिस तरह से लेमन हंट में उन्होंने हमें परखा,
उससे लगता है कि वे सभी कुछ अपनी किसी प्यारी बेटी या नाती को देंगे।
आप सिंक्लेअर होते-होते परेशान नहीं हो जातीं?
तुम ऐसे बात कर रही हो जैसे हमारे पास कोई चारा हो।
हम हमेशा सिंक्लेअर रहेंगे।
तुम्हारे पास बस यही रास्ता है
कि एक सिंक्लेअर का रुतबा खोने के बाद,
तुम एक बेचारी अमीर लड़की बन जाओगी
जिसकी इस नई आपदा से लोग रोमांचित हो जाएँगे।
या तुम एक ऐसी सिंक्लेअर बनना चाहोगी
जिसमें दम हो।
तुम दुनिया में बदलाव लाना चाहती हो, केडेन्स? बढ़िया है।
अनाथालय बनाओ।
सामाजिक न्याय आंदोलनों के लिए पैसा दो।
दुष्ट साम्राज्यों को कुचल डालो।
पर, जान, ये काम पूरा करने के लिए बहुत पैसा चाहिए होगा।
मैं बस तुम्हें तुम्हारे नानाजी के
दिल का दर्द कम करने के लिए विनम्र, प्यारी और बुद्धिमान इंसान
बनने को कह रही हूँ।
और उन्हें यह याद दिलाने के लिए कि तुम्हें टिपर की कितनी याद आती है।
मुझे उनकी याद आती है।
नींबू मुझे हमेशा उनकी याद दिलाते हैं।
आप मेरी भावनाओं को
बहुत घटिया महसूस करा रही हैं।
बीचवुड पर कुछ भी घटिया नहीं है।
सवाल बेशक यह है।
राजकुमारियों को वास्तव में किसने मारा?
ड्रैगन ने या राजा ने?
मत करो।
क्या?
मुझसे नरमी से पेश मत आओ।
आज मैं जंग में जा रही हूँ।
और मुझे लाड़-प्यार की ज़रूरत नहीं।
मुझे उत्तेजित करने की ज़रूरत है।
वी वर लायर्स
माँ, खून बह रहा है।
आज रात डिनर पर जैकेट पहन लेना, ठीक है?
तुमने हैरिस को उस लेमन हंट से बेज़ार कर दिया।
अब गर्मियाँ खत्म हो रही हैं, और साथ ही उनका दिल जीतने का कोई मौका भी।
और अगर हम उनका दिल नहीं जीत पाए तो? अगर यह…
अगर यह पहले ही बहुत ज़्यादा हो गया हो, तो? तो क्या?
जब तुम पैदा हुए थे, उन्होंने तुम्हें अपना काबिल युवा वारिस कहा था।
उन्होंने कहा था कि तुममें उन्हें अपनी छवि
दिखाई देती है या ऐसा ही कुछ।
हालाँकि मैं नहीं हूँ।
मैं उनके जैसा नहीं हूँ।
मैं हैरिस से अलग हूँ, माँ।
मुझे नहीं लगता कि मैं एक ऐसा सिंक्लेअर लड़का हूँ जो उनकी हसरत है।
मैं कह रहा हूँ…
मुझे आपसे कुछ कहना है, माँ, और वह…
रुक जाओ।
जॉनी, हम यह बातचीत…
कल कर सकते हैं।
मैं वादा करती हूँ।
अभी मुझे विल का सामान बाँधना है।
बस…
तुम इस बारे में मुझसे बात कर सकते हो।
तुम एक अच्छे सिंक्लेअर लड़के हो।
बस तुम्हें बता दूँ।
शुक्रिया, दोस्त। बहुत मायने रखता है।
सब ठीक है, बढ़िया है।
तुमसे प्यार है।
मुझे भी प्यार है।
जानती हूँ। मैं डिनर के लिए तैयार हो जाऊँगी।
नहीं, दोनों जुड़वा तुम्हें ढूँढ़ रही हैं।
तुम्हारे पापा वीकेंड पर उन्हें कैंप ले जा रहे हैं।
क्या हुआ? आप गिर गई थीं?
नहीं। मैं ठीक हूँ।
स्टाफ़ टेनिस कोर्ट की सही देखभाल नहीं कर रहा है।
कसम से, वे आलसी होते जा रहे हैं।
ये लो।
इन्हें परिवार के डॉक पर ले जाओ। शायद वे तुम्हें मिल जाए।
मुझे ज़रूरत नहीं।
तुम्हारी बहनें तुम्हें अलविदा कहना चाहती हैं।
मैं पापा से नहीं मिलना चाहती।
आज तुम्हारे बाल अच्छे लग रहे हैं।
सुनो। लाइटर दो।
यह लो।
शुक्रिया।
मुझे पता है उसे जाना था,
पर मैं पानी को देखकर सोचती रहती हूँ
कि शायद वह अपना मन बदल कर वापस आ जाए।
इसके लिए परियों की कहानियाँ ज़िम्मेदार हैं।
डिनर का समय हो गया,
इस बहाने हमें परखा जाएगा।
ऐसा लगता है हम न्यायालय में जा रहे हैं।
लगता है गर्मियाँ खत्म होने से हमारी माँओं के अच्छे दिन खत्म हो जाएँगे।
कम से कम गैट इससे बच गया।
गैट से पहले गर्मियाँ थीं।
और उसके बाद भी गर्मियाँ होंगी।
हाँ।
शुक्रिया।
शुक्रिया, शेरी।
वैसे…
तुम सब प्यारे लग रहे हो।
ठीक है।
बैठ जाएँ।
यह देखकर कितनी राहत मिली कि आइलैंड पर परिवार के ही लोग हैं।
ऐसे ही अच्छा है।
तुम सहमत होंगे।
बस हम।
छोटे-छोटे सिंक्लेअर यहाँ नहीं हैं।
उम्मीद है उन्होंने समुद्र में बिना निगरानी के नाव नहीं भेजी।
बॉस्टन में दोनों बच्चों का हॉर्स कैंप है। याद है?
विल भी जाना चाहता था, तो उसे भी भर्ती करा दिया।
आज सुबह ब्रोडी उन्हें ले गया था।
और तुम में से कोई बच्चों को कैंप क्यों नहीं ले गया?
अगर हम डिनर छोड़कर जाते, तो आपको अच्छा नहीं लगता।
क्या यह डिनर किसी वजह से इतना ज़रूरी है जो मुझे नहीं पता?
इतना ज़रूरी कि तुमने अपने बच्चों को उसे सौंप दिया?
वे उसके बच्चे हैं।
विल नहीं है।
पापा ने गलती की है।
ऐसा नहीं कि आईआरएस के साथ निपटाने के लिए दोनों लड़कियों का सौदा कर देंगे।
-बस करिए! -ठीक है, देखो।
मैं अपने परिवार के सदस्यों का स्तर
बहुत ऊँचा समझता हूँ, मिरेन।
तुम्हारे पिता ने अपने क्लाइंट और उस ट्रस्ट फंड से
जानबूझ कर चुराया जिसे मैंने तुम्हें और तुम्हारी माँ को देने के लिए कड़ी मेहनत की।
ब्रोडी ने योजना बनाई और झूठ कहा।
गलती एक बार होती है।
जब बार-बार होती है, तो आदत बन जाती है,
और आदतों से चरित्र का पता चलता है।
इसलिए, वह एक अपराधी है।
सही है ना, बेस?
आपको मिरेन की चिंता करने की ज़रूरत नहीं है, डैड।
वह सही-गलत जानती है।
मैं बहुत ही व्यावहारिक माँ हूँ।
मैंने कैरी का संघर्ष देखकर सीखा है।
माफ़ करना?
यह कोई आलोचना नहीं है, केर।
तुमने जो तरक्की की वह काबिले तारीफ़ है।
जब जॉनी छोटा था, तो तुम मुश्किल से ख़ुद को संभाल पाती थी।
और अब वह एक आदर्श जवान आदमी है।
सच कहूँ तो, उसने घर में जितनी भी
मुश्किलों का सामना किया है,
उसके सामने थोड़ी गुंडागर्दी और मारपीट क्या मायने रखती है?
बिट्सी बोमोंट ने मुझे फ़ोन किया था।
उसने कहा कि उसे अपने बेटे के फ़ोन में कुछ मिला।
उसे संभाल लिया जाएगा।
हम उस हादसे के बारे में फिर बात नहीं करेंगे। समझ आया?
पता चल गया था कि आप इसे निपटाने के लिए थैचर को बुलाएँगे।
वह घिनौने राज़ छिपाने में माहिर हैं।
इसलिए मुझे लगता है कि वह
तुम्हारी तलाक की टीम में बहुत अच्छे जमेंगे, पेन।
मैं…
माफ़ करना। मैंने लैंडलाइन उठा लिया था।
-वह बस गलती से हो गया। -कुत्तों को खाना खिला दिया?
मैं देती हूँ।
तुम्हें ये खरोंचें कैसे आईं, बेस?
क्या कहा?
मैं कुछ नहीं कहने वाली थी,
पर एक दूसरे पर कीचड़ उछाल ही रहे हैं, तो…
तुम्हारी पीठ पर बाड़ का निशान है।
अगली बार जब तुम और वह शिकारी
टेनिस कोर्ट को अपवित्र करना चाहो तब शायद तुम कपड़े पूरे पहनना चाहोगी।
पर अगर तुम मुझसे परवरिश के बारे में बात करना चाहती हो…
तो मैं परवरिश के बारे में बात करूँगी।
दूसरा कोर्स, सर।
बिल्कुल।
और अध्ययन कक्ष से ग्लेनगोयन सिंगल माल्ट भी लाओ, लीडिया।
ठीक है, जनाब।
-पेनी। -मैं कर रही हूँ।
आ रहा है। आ रहा है। सब इतने परेशान क्यों हैं?
आप क्या कर रही हैं?
कुत्तों को शांत रहने की दवाई दे रही हूँ। हम परेशान तो वे भी परेशान होते हैं।
जब वे एक-दूसरे को तहस-नहस कर रही हैं, तो आप बस बैठी देख रही हैं।
यही तो योजना है।
बेस को अक्लमंदी की लड़ाई में बंदूकों से लड़ने दो।
और कैरी का बम फटने दो।
जबकि तुम और मैं, हम बस वहाँ बैठकर देखेंगे।
बेहतरीन।
पर आपने उम्मीद नहीं की थी कि वे आपके भद्दे राज़ सामने लाएँगे।
केडेन्स,
अभी ऐसा नहीं लग रहा है,
पर तुम और मैं जीत रहे हैं।
हम बस ऐसे ही टिके रहें और भटकें नहीं।
बीचवुड ऐसा नहीं है।
-यहाँ की गर्मियाँ बढ़िया होती हैं। -ओह लड़की।
ज़िंदगी हमेशा टेढ़ी होती है।
जब तुम छोटी थी, तो तुम्हें इस सबसे दूर रखा जाता था।
जब लगता कि चीज़ें बिगड़ रही हैं, तो तुम्हें हॉर्स कैंप भेज दिया जाता,
जिससे बाद में याद करने के लिए कि
तुम्हारी यादें खुशनुमा थीं।
अब तुम छोटी नहीं रही।
असली पारिवारिक परम्परा में स्वागत है।
माँ।
पेशेवर सलाह।
कुत्तों की हो या इंसानों की, दवाई वही है।
चलो, दोस्तो।
जाते समय दरवाज़ा बंद कर देना। उन्हें यहाँ महफूज़ लगता है।
ख़ैर, एक टार्टलेट आज़माओ।
लीडिया ने शानदार बनाया है।
कोई बात नहीं। सलाद के लिए जगह रखूँगी।
एक ले लो।
बिल्कुल।
इससे मुझे याद आया।
केडी, अपने नानाजी को बताओ कि तुम मुझसे क्या कह रही थी।
नींबू के बारे में। वे किसकी याद दिलाते हैं।
क्या आपको पता था कि नींबू उपनिवेशीकरण का प्रतीक हैं?
यह सच है, नानाजी। बिल्कुल।
कोलंबस अमेरिका में नींबू के बीज लाया था, तो,
हमारे वार्षिक लेमन हंट की परंपरा
केवल जनसंहारक गुलाम व्यापारी के कारण ही है।
दिलचस्प बात है।
यह उसके एपी इतिहास में लिखा है,
क्योंकि वह हार्वर्ड में अपनी काबिलियत के दम पर जाना चाहती है, डैड।
कुछ समय से मैं हार्वर्ड के बारे में ही सोच रहा हूँ।
अपनी जागीर का एक बड़ा हिस्सा अपने कॉलेज से पढ़ाई करने वाले
के नाम करना बढ़िया रहेगा।
असल में, माँ मुझे इतिहास की क्लास से
कोलंबस और नींबू के बारे में नहीं पता चला।
गैट ने पढ़ा था।
वह सबसे समझदार लायर है, है न?
अगले साल हमें एपल हंट रखना चाहिए।
या फिर हंट को बंद ही कर देना चाहिए।
-ख़याल अच्छा है। -वह व्यंग्य कर रहा है।
लेमन हंट…
टिपर की पसंदीदा परम्परा रही है।
मेरी माँ कहती हैं कि परंपराओं में मौलिकता और नई सोच नहीं होती।
-नहीं, मैंने नहीं कहा। -हाँ, आपने कहा था।
मैंने नहीं कहा।
जब आपने और एड ने भ्रूण संरक्षित किए थे,
तो आपकी इस बात पर बहस हुई कि क्या पहले शादी करनी चाहिए।
दरअसल, यह बहस नहीं थी,
आप लोगों के बीच का प्यार था।
पर मुझे याद है आपने कहा था, "भाड़ में जाए परंपरा।"
मुझे याद है।
आपने यही कहा था।
क्या बात है। पता नहीं तुम्हें भ्रूणों को इसमें क्यों लाना पड़ा।
और तुम्हें पता था कि तुम यह कभी नहीं करोगी, कैरी।
मैं एड के साथ एक बच्चा चाहती थी।
-फिर नहीं चाहिए था। -हाँ, मैं…
अभी भी चाहती हूँ।
तो फिर तुम्हें कुछ और भी चाहिए होगा।
-तुमने अपने साथी का सौदा किया… -बहुत हुआ, पेनी।
इसका क्या मतलब था?
अपना टार्टलेट खाओ।
केडेन्स, मुझे बताओ।
विंडमेयर कैसा है?
बेस को चिंता थी कि तुम दोनों पाँच बेडरूम वाले घर में
अकेले पड़ जाओगे।
हम अकेले नहीं हैं।
केडेन्स को विंडमेयर पसंद है क्योंकि इसे आपने मेरे लिए बनवाया है, डैड।
वह अपने बच्चों को वहाँ पालना चाहती है। उन्हें बताओ, केडी।
वह बहुत बड़ा है।
अगली गर्मियों में, तुम दोनों कडलडाउन लोगे,
और बेस और लड़कियाँ विंडमेयर ले सकती हैं।
नहीं, नहीं।
अगली गर्मियाँ मैं नहीं हूँ।
अगर ऐसा ही रहा तो नहीं।
मैं सफ़र पर जाऊँगी।
-गैट के साथ। -हे भगवान।
समझ नहीं आता कि मेरे सामने
तुम्हें बार-बार उस लड़के का ज़िक्र करने की क्या ज़रूरत है।
आप उसे हमेशा ऐसा क्यों कहते हैं?
आप कभी उसका नाम नहीं लेते।
हमेशा "वह लड़का" या "बच्चा" कहते हैं।
या "नौजवान।" आपने हमेशा एड को "नौजवान" कहा।
एड की बात करना बंद करो।
उनके बाल सफ़ेद हैं।
-बस! -तो बताइए उनका क्या मतलब था।
जब उन्होंने कहा कि आपने उनका सौदा किया, किसके साथ?
जायदाद के लिए, माँ?
आपने उन्हें चुनने को कहा?
और वाइन चाहिए, मिस…
-बोतल छोड़ दो। -पेनी, आराम से।
बाप रे, जब सब पागल कर रहे हों तो आराम से रहना मुश्किल है।
हम बुदबुदाते नहीं।
उन्होंने कहा कि आप उन्हें पागल कर रहे हैं, नानाजी।
-मिरेन। -ठीक है, सुनो।
तुम सब लोग खुद को संभालो।
अगर तुम पागल हो रहे हो, तो यह तुम्हारी मर्ज़ी है।
ठीक है।
अब जायदाद के लिए
कुछ ज़रूरी नहीं।
योजनाएँ बन चुकी हैं।
थैचर कागज़ात ले लेगा
और सुबह उन्हें दर्ज करा देगा।
और तुम सबको उतना ही मिलेगा जो तुमने कमाया है।
बिल्कुल वही…
जिसके तुम हकदार हो।
आख़िरकार, मैं अपनी जागीर पागल लोगों
के हवाले नहीं कर सकता।
ए।
उनका क्या मतलब था?
गैट और एड और जायदाद के बारे में?
फ़्रैंकलिन। एलेनोर।
-नानाजी? -कुत्ते कहाँ हैं?
लॉन्ड्री में सो रहे हैं।
आपने कैरी से कहा कि वह एड के साथ थीं इसलिए आप उन्हें छोड़ देंगे?
कैरी कोई छोटी बच्ची नहीं।
कैरी ने अपनी मर्ज़ी से चुना।
आपको वे कभी पसंद नहीं थे, है ना?
गैट और एड।
आप उन्हें बिल्कुल पसंद नहीं करते। इसलिए आप उनके नाम नहीं लेते।
उल्टा है, वे हमें पसंद नहीं करते।
मेरा दर्जा ऊँचा है, केडेन्स।
मैं उनके लिए माफ़ी नहीं माँगूँगा।
सफ़ेद लोगों का दर्जा?
तुम्हारा मतलब मैं जातिवादी हूँ?
मुझे लगता है आपको गैट और मेरा
और कैरी और एड का साथ पसंद नहीं।
आपने उन्हें बहुत वक़्त तक सहन किया
क्योंकि आपने अपने बारे में कुछ धारणाएँ बना रखी हैं।
नहीं, उसमें यकीन करता हूँ जो हम हैं।
जो हम सदियों से रहे हैं।
इस परिवार की सुरक्षा मेरा फ़र्ज़ है।
आपने गैट और एड को बर्दाश्त किया,
पर जब कैरी ने बच्चों की बात की, तो आप परेशान हो गए।
आप नहीं चाहते थे कि वे आपके परिवार के साथ छेड़-छाड़ करें।
सिंक्लेअर सुनहरे बालों और चौकोर-ठुड्डी वाले होते हैं।
हम धूप में झुलस जाते हैं।
यही बात है, है ना?
आपको भारतीय पोते-पोतियाँ नहीं चाहिए।
आप नहीं चाहते तस्वीरें बर्बाद हो जाएँ।
भगवान के लिए, केडेन्स, मैं एक डेमोक्रैट हूँ।
नानाजी!
मदद करो!
केडेन्स?
मैं…
यहीं हूँ।
नहीं। नहीं।
तुम्हारे बालों से मैंने तुम्हें पहचाना ही नहीं।
आप ठीक हैं?
हाँ। हाँ, हाँ।
नानाओं को रंगे बाल कभी पसंद नहीं आते।
डॉ. मोरिआर्टी ने क्या कहा?
उसने…
उसने कहा कि…
ऑयस्टर हैं…
फ्रेश स्ट्रीट मार्केट में, वे…
वे बहुत अच्छे होते हैं…
आज।
घर जाते हुए कुछ ले जाएँगे।
एक 68-वर्षीय आदमी जिसे सिर पर चोट लगी है।
पहुँचने का समय, 12 मिनट।
-माफ़ करना। -केडेन्स।
उनकी वसीयत के ड्राफ़्ट के लिए उनके दफ़्तर की तलाशी लो। सभी जगह तलाशो।
अगर यह हमारे पक्ष में न हो, तो उसे जला दो।
बेस, इनका बैग पैक करो। कैरी, बंदरगाह सेवाओं को कॉल करो।
मेनलैंड तक जाने के लिए मोटरबोट चाहिए।
-नहीं, मैं अभी आपके साथ चलूँगी। -बस एक के लिए जगह है।
हे भगवान।
मुसीबत के वक़्त अच्छा संभाल लेती है।
यह पेनी के लिए है या डैड के लिए?
पूरी दुनिया के लिए।
आप कैरी के साथ बहुत बुरा बर्ताव कर रही थीं।
हम बहनें हैं।
हम हमेशा अच्छी नहीं हो सकतीं।
हो सकती थीं। और यह बहनों वाली बदतमीज़ी नहीं थी।
आप बस मतलबी थीं।
बस एक बार,
मैं चाहती हूँ कि तुम मेरी तरफ़ रहकर मेरा बचाव करो।
हैरिस मुझे परेशान कर रहे थे
और मुझे बात का रुख बदलना पड़ा।
उनकी चप्पलें पकड़ो।
-ठीक है। कौन से? -कोई भी।
दोनों।
मुझे फ़र्क नहीं पड़ता।
इस वक़्त ऐसा कुछ नहीं होना चाहिए।
सिवाय तुम्हारे पापा के…
हे भगवान।
हम जानते हैं कि पापा ने गड़बड़ की थी, माँ।
पर आपको कब पता चला?
इस आइलैंड पर सॉल्टी डैन के साथ हमबिस्तर होने से पहले या बाद में?
-पिछली बातें मत उखाड़ो। -कौनसी वाली?
-बोटहाउस वाली? टेनिस कोर्ट वाली? -बस करो।
यह कोई गलती है या आदत हो गई है?
और इनमें से किससे चरित्र का पता चलता है, माँ?
बस करो।
मैं एक अच्छी बेटी थी।
कैरी एक मुसीबत है, पेनी ईंट की दीवार है।
और अब उन्हें लगता है कि मैं कमज़ोर हूँ।
पर मैं अच्छी थी।
जब रोज़मेरी नहीं रही, तो मैं ही बच्ची थी,
और हर कोई मुझसे सबसे ज़्यादा प्यार करता।
-हे भगवान। -मैंने वह सब किया जो मुझे करना चाहिए था।
मैं घर के करीब रही।
और मुझे बॉस्टन से नफ़रत है।
मुझे उससे नफ़रत है।
मुझे धूप और रेत और
रेगिस्तानी गुलाब चाहिए थे।
मुझे रेगिस्तानी गुलाब चाहिए थे।
मुझे जाने का मौका नहीं मिला क्योंकि मेरी बहनें चली गईं,
और मुझे यहीं रहना पड़ा कि कहीं माँ या पापा को मेरी ज़रूरत हो।
मैंने खुद को भूखा नहीं रखा, न ही गोलियाँ लीं।
मैंने चीज़ें नहीं बिगाड़ी।
उन्हें साफ़ करते-करते मुझे अपने हाथ गंदे करने पड़े।
पर मैंने शिकायत नहीं की, क्योंकि मैं एक अच्छी बेटी हूँ,
और मैं एक अच्छी पत्नी हूँ, और मैं एक अच्छी माँ हूँ।
और मैं ही अच्छी हूँ।
मुझे क्या हो गया?
आप क्या ढूँढ़ रही हैं?
कुछ नहीं।
मेरी वजह से ढूँढ़ना मत छोड़िए।
आपको लगता है वह ठीक हो जाएँगे?
हाँ।
वह ठीक हो जाएँगे।
आप चाहती हैं?
यह कैसा सवाल है?
-जिसका असली जवाब मिलना चाहिए। -हाँ।
जॉनी, मैं अपने पिता से नफ़रत नहीं करती।
मुझे लगता है मैं थोड़ा सा करता हूँ।
गैट को भगा दिया।
आपको एड से अलग होने पर मजबूर किया।
वही हुआ था, है ना?
उन्होंने मेरा कर्ज़
एक शर्त पर चुकाया, है ना?
आप एड से शादी नहीं करेंगी।
हाँ।
इससे आपको गुस्सा नहीं आता?
क्योंकि अगर मैं आप होता, तो गुस्सा होता, माँ।
पर आप बहुत शांत हो।
मेरा ध्यान एक ही जगह है।
मुझे अस्पताल जाना है,
और शायद मुझे विनयार्ड पर रात बितानी पड़ जाए
इसलिए मैं चाहती हूँ कि मेरे पास सब कुछ हो। और…
-बस यही। -अच्छा, ठीक है।
तो मैं ढूँढ़ने में आपकी मदद करता हूँ, माँ।
टिपर सिंक्लेअर पर्कोसेट
नीचे की शेल्फ़ में, कास्ट आयरन के पीछे जिसे कोई इस्तेमाल नहीं करता, है ना?
मुझे हमेशा से आपकी जगह पता थी।
इतनी देर तक नहीं ढूँढ़नी पड़ती।
पर मैं आपको जानता हूँ, माँ।
आप किसी भी चीज़ से परेशान नहीं होती। आप शांत रहती हैं।
मैं आपको तब से ऐसा जानता हूँ जब मैं छोटा था,
जब पापा हमारे साथ थे।
वह बहुत गुस्सा हो जाते थे…
और आप हमेशा शांत रहती थीं।
फिर आपने पीना छोड़ दिया,
और विल को आप हमेशा एक शांत…
और खुशमिजाज़ महिला लगती हैं।
पर फिर एड चले गए।
और अब मैं आपको देख रहा हूँ, वही पुरानी आप हर…
हर रात।
वे नानी की दर्द की गोलियाँ हैं, घुटनों के लिए, माँ,
वह वहाँ नहीं छोड़ती थीं जहाँ आपको मिल जाए,
क्योंकि वह आपको खुद से बचाना चाहती थीं। पर अब नहीं रही।
और आप इसकी कभी बात नहीं करतीं।
कभी मुझसे बात नहीं करतीं।
आप बहुत…
शांत रहती हैं।
एकदम चुपचाप।
हम इसके बारे में बात करेंगे…
कल।
खैर…
वह…
उम्मीद है हम उनके जैसे नहीं हैं।
मुझे लगता है यह आनुवांशिक है।
केडी।
गैट।
तुम सब ठीक हो?
मैंने हेलिकॉप्टर देखा।
क्या हुआ?
पूरा अंतिम भोज का माहौल है।
शायद मैंने इस जगह को कभी गंदा नहीं देखा।
लीडिया आँगन की सीढ़ियों से खून साफ़ कर रही थी,
तो, मैं देख नहीं सकती थी, और मैंने सारे स्टाफ़ को घर भेज दिया।
आज उन्होंने बहुत कुछ झेला।
तो पूरा आइलैंड हमारा है?
पहली बार, हाँ।
हम जो चाहें कर सकते हैं।
खैर…
-मैं रखूँगा। -मैं धोऊँगी।
-मैं भरूँगी। -मैं सुखाऊँगा।
चलो करते हैं।
हैरिस सिंक्लेअर की अंतिम वसीयत और वसीयतनामा
चीयर्स!
मुझे मिल गए।
अच्छी कैंची नहीं है।
नानी ने कभी इस्तेमाल नहीं करने दिया।
कोई हमारी निगरानी नहीं कर रहा, और तुम कोलाज बनाना चाहती हो।
-तुम उनके व्यक्तित्व को निभा रही हो। -नहीं।
मेरा व्यक्तित्व लोगों को खुश करने वाला है।
जानते हो क्या? अगर मुझे रेगिस्तानी गुलाब चाहिए, तो मैं उनके पीछे जाऊँगी।
मैं रेगिस्तानी गुलाबों के लिए रोती बूढ़ी औरत नहीं बनना चाहती।
खैर,
इस पूरे ग्रह पर तुम मेरी सबसे पसंदीदा इंसान हो,
तो आगे जो भी होगा मैं तुम्हारे साथ हूँ।
तुम यहाँ क्या कर रहे हो?
साफ़ पता नहीं चल रहा?
बीचवुड आइलैंड का राजा होने का नाटक कर रहा हूँ।
क्यों? तुमने पिछले राजा को मात दे दी?
नहीं। मैंने…
भावी उत्तराधिकार से शादी कर ली।
-अच्छा। -हाँ।
मुझे यह परी कथा पसंद आई। और बताओ।
ठीक है, ठीक है।
हम साथ मिलकर ड्रैगनों को मार देंगे
और उस ज़मीन को पुरानी शान वापस लौटा देंगे
जहाँ हमेशा गर्मियाँ रहती हैं।
सभी के लिए दरवाज़े हमेशा खुले रहेंगे।
किसी को कभी निकाला नहीं दिया जाएगा।
तुम वापस क्यों आए?
-तुम आख़िरकार इस जगह से आज़ाद हो गए थे। -मुझे यह जगह बहुत पसंद है।
तुम मुझे यहीं मिली थी।
असल में, तुम मुझे मिले थे।
एक बोटहाउस में छिपे हुए।
हाँ। हाँ।
मैंने ऐसा पापा की मौत के बाद किया।
मैं परेशान हो जाता और असली ज़िंदगी से छिपने के लिए कोई छोटा सा कोना ढूँढता।
और फिर तुम आई।
तुम नीचे झुकी, मेरी ओर देखा, और कहा,
"क्या तुम असली हो?"
-याद है? -हाँ।
तुमने पूछा कि क्या मैं असली हूँ। जैसे…
पता नहीं। जैसे कि मुझे होना ही नहीं था।
जैसे कि जीवन तोप के गोले
और "स्क्रैबल" टाइलें हो सकता…
और तुम, जॉनी और मिरेन।
वास्तविकता इंतज़ार कर सकती थी।
हाथ दो।
-मुझे अपने हाथ दो। -ठीक है।
चलो भी।
पता है, मुझे लगता है कि बीचवुड
एक छोटी सी जगह है जिसमें हम छिप रहे हैं।
पर वास्तविकता…
सामने आने लगी है।
"हमेशा वही करो जो करने से डरते हो।"
यह सिद्धांत है।
या, चेतावनी,
अगर तुम कभी
छिपने के लिए सुरक्षित जगह ढूँढो।
मुझे पेन दो।
और अपने हाथ दो।
ठीक है।
पता है, गर्मियों की शुरुआत में, तुम्हें लगा कि मैंने तुम्हें नहीं देखा…
पर अब देखती हूँ।
पर मेरा परिवार कभी नहीं देखेगा।
हे भगवान, मुझे नहीं पता कि क्या करना है।
मुझे नहीं पता कि ड्रैगनों को कैसे मारना है।
"कभी उस शैतान के आगे समर्पण मत करना जिसे तुम जानते हो।"
धत्।
माँ तुम्हें मार डालेंगी।
वह एक दुर्घटना थी।
उस चीज़ की कीमत सौ हज़ार है।
भाड़ में जाए।
-मिरेन। -क्या?
उससे कोई फ़र्क नहीं पड़ता।
तुम सब मुझे ऐसे क्यों देख रहे हो?
छोड़ो भी!
ऐसा नहीं है कि हम इसे काले बाज़ार में बेचकर
एक भूखे परिवार को बचाने वाले हैं।
हमें डार्क वेब एक्सेस करना नहीं आता।
तुम्हारे बाल, मिरेन।
बढ़िया लग रहे हैं।
पता है, मैंने कहा था।
शुक्रिया।
यह प्रतीकात्मक है।
जैसे वे मूर्ख हाथी।
ग्रेजुएशन तक हमें नज़रबंद रहना पड़ेगा।
-हे भगवान। नानाजी। -ठीक है…
-पैंट, जोनाथन। -हाँ, मुझे पता है।
रुको।
अगर ये बताने के लिए फ़ोन कर रहे हों कि नानाजी मर गए, तो?
हैलो।
जब हम फोन उठाते हैं, तो "सिंक्लेअर निवास" कहते हैं।
अच्छा। मैं इसे कामों की सूची में डाल दूँगी।
क्या नानाजी ठीक हैं?
मेरी ओर से शोर आ रहा है?
ज़रूर होगा। उन्होंने हमें एक निजी प्रतीक्षा क्षेत्र देने से मना कर दिया।
हम इस पेट्री डिश में घंटों से पड़े हैं।
क्या वह ठीक हैं?
हाँ, ठीक हैं। उन्हें सिर पर चोट लगी है और कुछ टाँके भी आए हैं।
बहुत सारा खून था।
वह बूढ़े हैं, उन्होंने शराब पी थी, सिर पर चोट लगी थी।
तीन चीज़ों का मेल था।
उनके सीटी में कुछ असामान्यताएँ आई हैं।
गिरने से नहीं हुआ।
लगता है वे चेकअप के लिए नहीं जा रहे।
रुकिए। तो उनके दिमाग में कुछ दिक्कत है?
इससे बहुत कुछ समझ आएगा।
हम उन्हें बॉस्टन ले जा रहे हैं।
-वह प्यारे… -सुनो। तुमने उन्हें देखा?
वह कमरे में नहीं है।
वे खो गए?
उन्होंने गोल्फ़ कोर्स के बाहर डॉक्टर से मिलने से मना कर दिया।
हे भगवान। समझते हैं उनसे कोई जीत नहीं सकता।
मुझे जाना है।
ठीक है। चलो डैड को ढूँढ़ते हैं।
खैर, वह ज़िंदा हैं।
हाँ हैं।
-यह क्या है? -क्या?
बाप रे!
फ़ोम पार्टी।
इबिज़ा की तरह।
मिरेन, तुमने पहले कभी डिशवॉशर में बर्तन डाले हैं?
मुझे नहीं लगता मैं एक गरीब इंसान बनकर रह पाऊँगी।
-एक सवाल पूछना है। -क्या?
क्या तुम्हारे साथ इतना खुश होना गलत है
जबकि तुम्हारे नानाजी को अभी-अभी अस्पताल ले जाया गया है?
उन्हें लगता है कि तुम और मैं
एक-दूसरे के बारे में जो महसूस करते हैं, वह गलत है।
मुझे लगा था कि तुमने ध्यान नहीं दिया।
अफ़सोस है कि मैंने पहले ध्यान नहीं दिया।
-इतनी सब चीज़ों के लिए शर्मिंदा हूँ। -ए।
माफ़ी माँगने की ज़रूरत नहीं।
माफ़ करना।
ए। अगर तुम अकेले रहना चाहते हो…
चलो भी, निकम्मो, अंदर आ आओ।
दौड़ो।
तुम लोगों को समर नाइन याद है, जब हम यहाँ रात में सोए थे?
हाँ।
और हम बाहर सोना चाहते थे,
पर माँओं ने हाइपोथर्मिया और केकड़ों को लेकर गुस्सा किया था।
हाँ। तो नानाजी हमें यहाँ लाए, हमारे लिए
कुछ स्मोर्स बनाए, हमें कहानियाँ सुनाईं।
वैसे जैसे जब उनके डैड ने अखबार की शुरुआत की थी।
या जैसे उन्होंने उस दूसरे बंदे से नानीजी को जीत लिया था।
हैरिस वह इंसान कैसे हो सकते हैं,
हमारे नानाजी,
और फिर…
जो आज रात वह थे?
शायद हमारे नानाजी जिन्होंने हमें पानी की सुरक्षा और चेकर्स सिखाई है,
वे अपने दिमाग में कैद हो गए हैं
और उन्हें बचाना होगा।
शायद उनसे बात करके या…
-समझे… -उनसे बात करें?
माफ़ करना, दोस्तो। मेरा मतलब…
मैं मानना चाहता हूँ कि लोग बदल सकते हैं,
क्योंकि, अगर वे बदलना नहीं चाहते,
तो कोशिश करने का क्या फ़ायदा?
देखो।
एक नस्लवादी राजनेता को टीवी पर देखना
या सबवे पर घटिया टिप्पणियाँ सुनना एक बात है।
उससे जिसे मैं जानता तक नहीं। मैंने अपनी पूरी ज़िंदगी झेला है।
पर यह…
यह अलग है।
मतलब,
हैरिस मुझे बचपन से जानते हैं।
उन्होंने मुझे जुगनू का पीछा करते और सीपियाँ निकालते देखा है,
और फिर भी मुझसे नफ़रत करते हैं।
और मैंने कुछ भी नहीं किया। मैंने क्या किया है?
मैंने सिर्फ़ मैं होने के अलावा कुछ नहीं किया।
बात यह है…
बात करने से…
मिरेन, बुरा मत मानना, पर बात करने से कुछ नहीं होगा।
दरअसल, कुछ भी फ़र्क नहीं पड़ेगा।
मुझे अफ़सोस है।
माफ़ करना। वह तुम्हारे नानाजी हैं।
-मेरा मतलब नहीं… -नहीं, वह हमारे नानाजी हैं।
और वह एक जातिवादी घिनौने आदमी हैं,
जिन्हें गैट या एड इसलिए पसंद नहीं कि उनकी त्वचा का रंग कुछ और है।
उनसे बात करने का कोई फ़ायदा नहीं।
मुझे लगता है हम सब यह जानते हैं।
वह और बदतर होते जा रहे हैं।
-हाँ। -बहुत देर हो चुकी है।
वह हमेशा ऐसे ही थे।
हैरानी की बात नहीं कि सभी माँओं की प्राथमिकताएँ इतनी धूमिल हो गईं।
शायद वह उन्हें लंबे समय से विरासत के लिए इन खेलों से
परेशान कर रहे हैं। और हम बस…
इस पर ध्यान देने के लिए बहुत छोटे थे।
खैर, खेल खत्म हो गया।
क्योंकि वह हार्वर्ड के लिए एक नए छात्र हॉल में डाल रहे हैं।
सब कुछ नहीं।
वह क्या है?
हैरिस सिंक्लेअर की
आख़िरी वसीयत और वसीयतनामा।
उनके मरने के बाद तुम्हारी माँ को बॉस्टन हाउस मिलेगा।
मेरी माँ को बॉस्टन से नफ़रत है।
और शायद उन्हें यह पता था।
और कैरी को एक त्रैमासिक स्टाइपेंड मिलेगा।
यह बहुत सारा पैसा है।
चाल क्या है?
वह तभी मिल सकता है जब वह अविवाहित रहें।
मेरी माँ के साथ भी ऐसा ही है।
क्या हुआ?
तुम्हारी माँ का कोई गुप्त अश्वेत प्रेमी है?
नहीं, पर उनके कुछ राज़ ज़रूर हैं।
मतलब, तुमने बेस को देखा, है ना?
तुमने डिनर पर उनकी बात सुनी।
पता है, कल…
हम इस टापू से चले जाएँगे,
और माँएँ हाथियों और फ़ारसी गलीचों और मिरेन के बालों
के बारे में चिल्लाएँगी,
क्योंकि सिंक्लेअर यही करते हैं।
हम उन चीज़ों को लेकर जज़्बाती हो जाते हैं जिनका कोई मतलब नहीं।
केडी, वह नाराज़ हो जाएँगे।
हम किसी भी असली चीज़ के बारे में बात नहीं करते।
हे भगवान।
और फिर हम चीज़ों को छिपाते हैं और वापस सामान्य हो जाते हैं।
हमें घर बर्बाद करके उनकी नाव टकरा देनी चाहिए।
एडगरटाउन में नंगे भागना चाहिए। चिल्लाने के लिए असली वजह देनी चाहिए।
सिंक्लेअर परियाँ ऐसा कुछ भी भद्दा नहीं करेंगी।
नहीं, पर तुम लोगों पर भूरे लड़के का असर था।
वह पंथ का नेता हो सकता है, है ना? मतलब, वह बहुत करिश्माई और चालाक है।
हे भगवान।
सुर्खियों की कल्पना कर सकते हो?
नहीं, कोई नहीं होगी।
मैं सच कह रही हूँ।
वह उसे छिपा देंगे, गायब कर देंगे।
भगवान…
अगर हम कोई इतनी बड़ी गड़बड़ कर दें,
जिसे सिर्फ़ कोई सिंक्लेअर ही सुलझा पाए?
अगर हमारे परिवार को अलग करने वाली छोटी-मोटी भौतिक चीज़ें खत्म हो जाएँ, तो?
बस ऐसे ही।
ठीक है, मुझे लगता है केडी पंथ की नेता है।
मज़ाक नहीं कर रही।
मतलब, क्लेरमोंट नफ़रत की नींव पर खड़ा है।
…वसीयत में बीचवुड आइलैंड केडेन्स के नाम…
हम इसे ढहा सकते हैं।
हैरिस और सभी माँओं को सबक सिखा सकते हैं।
तुम्हारे दिमाग में क्या है?
हैलो।
तुम वापस आ गई।
तुम ठीक हो?
आग लगी थी।
अब मुझे याद आ गया है।
हमने इस जगह को जलाकर राख कर दिया था।
संवाद अनुवादक Inu
रचनात्मक पर्यवेक्षक सुहास चव्हाण